|  |  |  |
| --- | --- | --- |
|  | טקסט לתרגום |  |
| **הוספת כותרת** | **"מדרקובנר"- רחוב התלמידים והתלמידות**  |  |
| **תת כותרת** | **סגירת רחוב שמוביל למתחם גני ילדים ובתי ספר והפיכתו למדרחוב מקדם חוויות תנועה ושהייה נינוחות ובטוחות לילדים ומלוויהם. ההתערבות במרחב כללה מציאת פתרון תחבורתי להורדת והעלאת פעוטות וילדים, וכן תהליך שיתוף ציבור במסגרתו הוחלט על אופן השינוי הטקטי ברחוב הסגור.** |  |
| **תיאור הפרויקט** | רחוב אבא קובנר בצפון העיר משמש לכניסה למספר בתי ספר יסודיים וגני ילדים. הרחוב הפך למפגע תחבורתי מסוכן - רכבים רבים היו נכנסים להוריד את הילדים, חונים למספר דקות, מסתובבים ויוצאים. כך שנוצר עומס תנועה קבוע בשעות הבוקר והצהריים, ומרחבי הכניסה למסגרות החינוכיות היו עמוסים בתנועת ילדים ופעוטות בקרבת רכבים הנוסעים לפנים ולאחור. |  |
| כחלק מיישום האסטרטגיה העירונית להפיכת רחובות למוטי הליכה ולעידוד הליכתיות, הצורך במענה בטיחותי למשתמשי מסגרות החינוך והרצון לייצר הזדמנויות שהייה במתחם בשעות הלימודים ובשעות הפנאי - יצא לדרך פיילוט School-Street "מדרקובנר". הפרויקט הושק בתחילת 2023 בשיתוף גורמים עירוניים מגוונים, ביניהם צוות 'מאה נקודות', ותוכנן להיבחן במשך שנה. |  |
| תכנון ההתערבות ברחוב הסגור התבסס על ממצאי שיתוף ציבור ומחקר מקדים שבוצעו לטובת הפיילוט: |  |
| * **תהליך שיתוף ציבור** (סקר ומפגש תושבים) בהובלת מינהל קהילה, העלה מגוון צרכים: תושבים ביקשו הוספת ספרייה קהילתית, מבוגרים הגרים סמוך שיתפו בחשש שבני נוער יתקהלו וירעישו בשעות מאוחרות והצוותים החינוכיים הציעו להציב במרחב כיתת חוץ.
* **מערך מדידה ותצפיות** להשלמת מיפוי ההזדמנויות והחסמים, כלל איסוף נתונים כמותיים (מבקרים במרחב), תיעוד איכותני (התרחשויות במתחמי הכניסה למסגרות החינוכיות) ומיפוי כללי של הרחוב והפארק הסמוך.
* **המרת הרחוב ל'מוטה הליכה'**- הרשות לתחבורה מצאה פתרון יעיל שאפשר את סגירת הרחוב לכלי רכב - המרת שטח חנייה סמוך בבעלות יזם פרטי ל"כיכר הורדה" בכניסה לרחוב. הכיכר מאפשרת חניית רכבים לזמן קצר, ונמצאת במרחק הליכה קרוב למתחם המסגרות החינוכיות.
* **ההתערבות הטקטית במדרחוב** תוכננה על ידי צוות מאה נקודות וכללה הצבת מתקני ישיבה ושהייה, צביעה משמעותית ומזמינה של הרחוב (כולל הכביש, אבני המדרך וגדרות), הוספת מסלול אופניים לילדי בית הספר, כיתת חוץ ואזורי משחק מתואמים לילדי בית הספר והגנים, כאשר נלקח בחשבון מרחק הולם מבנייני המגורים על מנת לכבד את שלוות התושבים.
 |  |
| המדרחוב הושק באירוע חגיגי לכלל תושבי השכונה ביולי 2023. |  |
| **יחידות עירוניות שותפות:** מינהל קהילה תרבות וספורט, אגף צפון; אדריכל העיר; מינהל חינוך; הרשות לתחבורה וחנייה; אגף שפ"ע; אגף נכסים |  |
| **אימפקט** | * הרחוב הותאם ל**תנועה חופשית ובטוחה של ילדים ומלוויהם**, וניכרת התנהלות נינוחה המשקפת תחושת ביטחון גבוהה של המבקרים.
* **עידוד הליכתיו·ת** - בעלייה באחוז הולכי הרגל מקרב המבקרים וירידה בקרב המתניידים עם ילדיהם באמצעות עגלה, אל מול עלייה בתנועה עצמאית בקרב בני ובנות הגיל הרך.
* **שיפור בהיצע ואיכות השהייה במדרחוב** - המתקנים החדשים משמשים את המבקרים למפגשים חברתיים, שיח קהילתי ומשחק בזמנים הסמוכים להגעה וליציאה ממסגרות החינוך, וכן כמוקדים נוחים להמתנה והתארגנות.
* **הפחתת זיהום האוויר והרעש** בקרבת מסגרות חינוכיות.
 |  |
| **מה למדנו בדרך** | * **שיתוף פעולה עם כלל הגורמים הפועלים במרחב איפשר התערבות מהירה, יעילה וזולה.**
* מומלץ למנות **אחראי עירוני קבוע** על המרחב, על מנת לוודא תחזוקה הולמת.
* **היקף וזמני השימוש במתקנים תלויים גם במיקום הצל הטבעי** ביחס אליהם לאורך היום.
* ישנם גורמים טכניים שונים המשפיעים בפועל על הסטריליות של המרחב לכלי רכב, עליהם לא הצלחנו לתת מענה: ישנו מפתח לשער הרחוב לטובת קייטרינג למסגרות החינוכיות ועבודות השיפוץ בבית הכנסת. במציאות היומיומית המפתח שוכפל ועובר ידיים רבות.
 |  |
|  | הפרויקט נוצר והופעל בשותפות עם |  |
| **תגיות** | שינוי טקטימרחב ציבוריהליכתיותשיתוף ציבורמשחקיותתכנון |  |
| **קטגוריות (תל אביב):**  | מרחב ציבורי |  |